stanford-oval/wikipedia huggingface dataset:
רומניה הגדולה

מפה של "רומניה הגדולה" (1920)
המחוזות ההיסטוריים של רומניה הגדולה
רומניה הגדולה (ברומנית: România Mare; "רומניה מארה") הוא ביטוי המתאר את רומניה שבין שתי מלחמות העולם, כאשר שטחה הריבוני של רומניה היה הגדול ביותר בהיסטוריה שלה. באותה התקופה פרשה רומניה את ריבונותה על אזורים שבהם היה רוב רומני דחוק. הדבר גרר את בעיית המיעוטים, בעיה רווחת ביותר בעקבות ההסכמים שנחתמו לאחר מלחמת העולם הראשונה בכל רחבי אירופה. מבחינה היסטורית מייצגת "רומניה הגדולה" את אחד האידיאלים של הלאומיות הרומנית, ועדיין נתפסת בעיני רומנים רבים כ"גן העדן האבוד", תקופה טובה שיש לשאוף לחזור אליה, וזאת בהשוואה לתקופה הקומוניסטית שבאה אחריה. המפלגה "רומניה מארה", מפלגה רומנית לאומנית, משתמשת בביטוי זה בתור שמה.
ריקארד אולסון

| --- | --- |

 לידה:  7 בפברואר 1967 (בן 57) Katarina church parish, שוודיה 
 מדינה:  שוודיה שוודיה
 השכלה:  אוניברסיטת ארברו 
 
ריקארד אולסון (בשוודית: Rickard Olsson; נולד ב-7 בפברואר 1967) הוא מנחה טלוויזיה שוודי.
ביוגרפיה

אולסון ביבלה, הוא למד לימודי תרבות באוניברסיטת ארברו.
ביוגרפיה > קריירה

אולסון החל את הקריירה שלו ברדיו של יבלבורג.
מ-2005 ועד 2008 הנחה את תוכנית הלוטו "Bingolotto".
ב-2005 שיחק במיני סדרה "Medicinmannen" באותה שנה זכה בפרס מטעם המגזין "Se & Hör" בקטגוריית האישיות הטלוויזיונית הטובה ביותר.
ב-2006 הנחה את טקס חלוקת הפרסים הטלוויזיוני "Aftonbladets TV-pris" באותה שנה הופיע ככתב טלוויזיה בסרט "When Darkness Falls".
ב-2007 הנחה את טקס חלוקת פרסי הטלוויזיה השוודית "Kristallen" עבור ערוץ TV4 וביצע זאת פעם נוספת ב-2009 כמנחה יחיד.
ב-2008 החל להגיש את תוכנית חידות הטריוויה "Vem vet mest?", באותה שנה גם הופיע בהפקה בתיאטרון Göta Lejon בסטוקהולם של הצגה המבוססת על ספר ילדים.
ב-2009 היה מועמד ל-"Stora radiopriset", פרס רדיו שוודי.
ב-2010 הנחה את משחק הטלוויזיה "Bubblan" בערוץ SVT1, בשנה זו גם דובב את קן בדיבוב השוודי של צעצוע של סיפור 3.
ב-2011 הנחה את תחרות המלודיפסטיבלן ביחד עם מרי סרנהולט.
ב-2012 החל להנחות את תוכנית המציאות לילדים "Wild Kids".
ראסל ויינר

| --- | --- |

 לידה:  1970 (בן 54 בערך) ארצות הברית 
 מדינה:  ארצות הברית 
 מקום מגורים:  דלריי ביץ' 
 השכלה:  אוניברסיטת סן-דייגו  תיכון רדווד 
 מפלגה:  המפלגה הרפובליקנית 
 
ראסל גולדנקלאוד ויינר (באנגלית: Russell Goldencloud Weiner; נולד בשנת 1970) הוא מיליארדר יהודי-אמריקאי ומתרים פוליטי.
ביוגרפיה

ויינר הוא הבן של זוג היהודים-אמריקאים מייקל ויינר, הידוע יותר כשדר תוכנית אירוח ברדיו בשם מייקל סאבג', וג'נט ויינר.
ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה. הוא ארגן אירועים עבור Paul Revere Society, ועבד כסוכן נסיעות.
הוא היוצר של משקה האנרגיה Rockstar, וגם מייסד ומנכ"ל של חברה משלו, בלאס וגאס שבנבדה.
ב-2016, נכנס לראשונה לרשימת פורבס של 500 האמריקאים העשירים ביותר, עם שווי מוערך של 3.4 מיליארד דולר.
ויינר חי בדלריי ביץ', פלורידה.
הערות שוליים

↑  Burros, Marian (4 בינואר 2006). "In Oregon, Thinking Local". The New York Times. נבדק ב-9 ביולי 2011. {{cite news}}:  (עזרה)
↑  de la Viña, Mark (20 ביולי 2003). "The man behind the `Savage Nation'". San Jose Mercury News. אורכב מ-המקור ב-25 ביולי 2003. {{cite news}}:  (עזרה)
↑  Jewish Telegraph Agency: "Forbes’ billionaires list features new and old Jewish faces" By Gabe Friedman March 2, 2015
↑  "Other North Bay races". San Francisco Chronicle. 24 במאי 1998. נבדק ב-9 ביולי 2011. {{cite news}}:  (עזרה)
קתרינה דה ריצ'י

| --- | --- |

 לידה:  23 באפריל 1522 פירנצה, איטליה
 פטירה:  2 בפברואר 1590  (בגיל 67) פראטו, איטליה
 קדוש עבור:  הכנסייה הקתולית
 ביאטיפיקציה:  23 בנובמבר 1732, קריית הוותיקן על ידי קלמנס השנים עשר
 קאנוניזציה:  29 ביוני 1746, קריית הוותיקן על ידי בנדיקטוס הארבעה עשר
 מקום פולחן עיקרי:  בזיליקת ויסנט פרר וקתרינה דה ריצ'י בפראטו
 חג:  4 בפברואר
 פטרונית של:  החולים
קתרינה דה ריצ'י (באיטלקית: Caterina de' Ricci;‏ 23 באפריל 1522, פירנצה – 2 בפברואר 1590, פראטו) הייתה נזירה דומיניקנית טרציארית (אנ'), קדושה של הכנסייה הקתולית.
קורות חיים

אלסנדרה לוקרציה רומולה דה ריצ'י, לימים הקדושה קתרינה דה ריצ'י, נולדה בפירנצה ב-23 באפריל 1522. אביה פייר פרנצ'סקו דה ריצ'י השתייך למשפחות האצולה העירונית, אמה קתרינה בונזה. אלסנדרה התייתמה מאמה בגיל 5. בגיל 6 החלה ללמוד בבית ספר שהשתייך למנזר בנדיקטיני, מנזר שבו דודתה לואיסה דה ריצ'י הייתה אם המנזר. בהמשך הצטרפה למנזר דומיניקני טרציאני(אנ') בפראטו. ב-1535, בגיל 14 הוענקו לה מדי הנזירה (אנ') ובאותו מעמד קיבלה את השם קתרינה על שם הקדושה קתרינה מסיינה. בגיל 30 הועלתה למעמד של פריור(אנ'). במעמד זה הייתה יועצת של נסיכים, בישופים וקרדינלים. ביניהם שלושה קרדינלים שבהמשך נבחרו לאפיפיורים: מרקלוס השני, קלמנס השמיני ולאו האחד עשר.
חזיונות ומעשי ניסים

דה ריצ'י הייתה חווה אקסטזות, שגרמו לה להראות רדומה, או להפיל חפצים מידיה. לקח זמן עד שהתברר לשאר הנזירות כי מדובר בהתנסות דתית ולא במחלה. נטען כי במהלך מדיטציות היא החלה לדמם באופן ספונטני כאילו הצליפו בה כמו בפסיון של ישו. כמו כן נטען כי לפעמים בזמן תפילה הופיע עליה חותם פצעי ישו ועל אצבעה הופיעה טבעת אלמוגים המסמלת את נישואיה לישו.
מותה וקבורתה

דה ריצ'י נפטרה בפראטו ב-2 בפברואר 1590. נקברה שם בבזיליקה הקרויה על שמה Basilica of Santi Vicenzo e Caterina de' Ricci.
הליך הקדשתה

דה ריצ'י הוכרזה כמבורכת ב-23 בנובמבר 1732 על ידי האפיפיור קלמנס השנים עשר, והוכרזה כקדושה ב-29 ביוני 1746 על ידי האפיפיור בנדיקטוס הארבעה עשר.
יום חגה הוא ה-4 בפברואר.
ריקארד ורנש

ריקארד ורנש (בהונגרית: Richárd Vernes; נולד ב-24 בפברואר 1992) הוא כדורגלן הונגרי המשחק בעמדת החלוץ בקבוצת הכדורגל בודפשט.
קריירה

ורנש התחיל את הקריירה שלו בקבוצת הנוער של פרנצווארוש ובגיל 15 הצטרף לבודפשט הונבד. ב-30 ביולי 2011, ורנש ערך את הופעת הבכורה שלו בקבוצה הבוגרת בניצחון 0–4 נגד ואשאש. בעונה זו, הרבה לשחק בעיקר בקבוצת המילואים. בעונת 2012/2013, ורנש רשם 22 הופעות בקבוצה הבוגרת. ב-19 באוגוסט 2012 ורנש הבקיע את שער הבכורה שלו בקריירה בתיקו 3-3 נגד פקשי.
בעונת 2014/2015 הושאל ורנש לסנטרל קואסט מארינרס מליגת העל האוסטרלית. בסיום העונה, חזר לבודפשט.
בינואר 2017 הושאל לפקשי עד לסיום העונה.
בקיץ 2017 שוחרר מבודפשט וחתם בזלאגרסגי ט.א. מהליגה ההונגרית השנייה. עונה זו, הייתה עונת השיא שלו כאשר רשם 14 שערים ב-33 משחקי ליגה.
בקיץ 2018 חזר לליגת העל ההונגרית, כאשר חתם בדיושג'ר.
ב-24 ביולי 2019 ורנש חתם בהפועל כפר סבא מליגת העל, אך שוחרר בחודש בנובמבר.
בינואר 2020 חזר להונגריה וחתם בואשאש.
ב-31 באוגוסט 2021 ורנש הושאל לגיור.
הערות שוליים

↑  דורון בן דור, ‏ריצ'רד ורנס חתם לשנתיים בהפועל כפר סבא, באתר ONE‏, 24 ביולי 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריקארד ורנש".
רומן הונטיוק

רומן הונטיוק (באוקראינית: Роман Гонтюк; נולד ב-2 בפברואר 1984) הוא ג'ודוקא אוקראיני אשר מתחרה בקטגוריית המשקל עד 81 ק"ג.
קריירה

הונטיוק התחרה שלוש פעמים במשחקים האולימפיים. באתונה 2004 הוא זכה במדליית הכסף, לאחר שהגיע עד שלב הגמר והפסיד לאיליאס איליאדיס היווני. בבייג'ינג 2008 הוא זכה במדליית הארד, לאחר שהפסיד בחצי הגמר לאולה בישוף הגרמני, וניצח בקרב על הארד את דמדינסורנגין ניאמקו המונגולי. בלונדון 2012 הוא הודח בסיבוב הראשון, לאחר הפסד לטיאגו קמילו הברזילאי.
הונטיוק מחזיק במדליית הארד מאליפות העולם 2005 שנערכה בקהיר, מצרים. ברבע הגמר הוא ניצח את טיאגו קמילו הברזילאי. בחצי הגמר הפסיד לגיום אלמונט ההולנדי, ונשר לקרב על הארד, בו גבר על קים מין-קיו הדרום קוריאני.
במהלך הקריירה זכה הונטיוק במדליות רבות בטורנירים מהסבב העולמי, וביניהן מדליית זהב בגביע העולם בבאקו ומדליית כסף בגראנד סלאם פריז היוקרתי.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
רומן ואלכסנדרה זרצקי

האחים זרצקי, 2009
האחים רומן זרצקי (נולד ב-4 בדצמבר 1983) ואלכסנדרה זרצקי (נולדה ב-23 בדצמבר 1987) הם מחליקים אמנותיים ישראלים שהתחרו בענף ריקוד על הקרח.
ביוגרפיה

האחים זרצקי נולדו במינסק. הם עלו לישראל עם משפחתם ב-1991, והשתקעו במטולה.
רומן החל להחליק על הקרח בגיל 4. הוא התאמן בתחילה כיחיד, אך כשהיה בן 12 החליט כי הוא מעדיף את תחרויות ריקודי הקרח. הוא החל להתחרות לצדה של אחותו הצעירה, אלכסנדרה, שהייתה אז בת 8, והחלה בעצמה להחליק על הקרח שנתיים קודם לכן. השניים זכו באליפות ישראל לנוער חמש פעמים ברציפות, בין 2000 ל-2004. ב-2006 זכו במדליית הכסף באליפות ישראל לבוגרים, בה זכו גלית חייט וסרגיי סחנובסקי. מאז פרישתם של האחרונים, זכו האחים זרצקי שלוש פעמים ברציפות באליפות ישראל.
ב-2001 החלו האחים זרצקי להתחרות בסבב הגראנד פרי לנוער. בעונת 2001/2002 סיימו במקום השמיני בתחרות שנערכה במילאנו, בעונת 2002/2003 זכו בשתי מדליות ארד, בבלגרד ובקמניץ, ובעונת 2003/2004 זכו במדליית זהב בתחרות שנערכה בגדנסק ובמדליית כסף בתחרות שנערכה במקסיקו סיטי. בתחרות הגמר שנערכה באותה שנה במאלמה, סיימו במקום השישי. בשנה שלאחר מכן זכו במדליית הכסף בתחרות במיארקוראה-צ'יוק ובמדליית הארד בחמניץ. בשלב הגמר סיימו במקום השמיני. כן סיימו במקום הרביעי באליפות העולם לנוער שנערכה בקיצ'נר.
בעונת 2005/2006 החלו האחים זרצקי להתחרות בתחרויות לבוגרים. הם סיימו במקום ה-15 באליפות אירופה, ובכך הבטיחו את השתתפותם באולימפיאדת טורינו (2006). במשחקים האולימפיים הגיעו למקום ה-22.
בתחילת הקריירה של האחים זרצקי, אימנו אותם הוריהם, אך לאחר שהחלו להתקדם, עברו לווילמינגטון, ואומנו בידי אירנה רומנובה ואיגור ירושנקו. עם גיוסו של רומן לצה"ל, שבו השניים להתאמן עם הוריהם בישראל. לאחר שהשתחרר ב-2006, נסעו האחים זרצקי לניו ג'רזי, והחלו להתאמן עם יבגני פלאטוב ולאחר מכן, עם גלית חייט.
בסבבי הגראנד פרי הגיעו בעונת 2005/06 למקום התשיעי בתחרות גביע NHK, ובגביע סין, בעונת 2006/07 הגיעו למקום הרביעי בגביע סין ולמקום השמיני בסקייט אמריקה, בעונת 2007/08 סיימו במקום הרביעי בגביע סין ובמקום השביעי בסקייט אמריקה, ובעונת 2008/09 סיימו במקום החמישי בגביע רוסיה ובמקום השביעי בגביע סין. בעונת 2009/2010 הגיעו האחים זרצקי להישג השיא שלהם בסבב הגראנד פרי, כשזכו במדליית הארד בסקייט אמריקה. כן הגיעו באותה עונה למקום החמישי בגביע סין.
בעונת 8–2007 הגיעו האחים להישגים מרשימים בתחרויות גדולות, ובכלל זה סיום בעשירייה הראשונה באליפות אירופה ובאליפות העולם. בעונת 9–2008 הם סיימו מחוץ לעשיריה הראשונה בשתי אליפויות אלו, אך בעונה האולימפית הם זכו להצלחה רבה, ובכלל זה מקום שביעי באליפות אירופה (הישג שיא עבורם) ומקום עשירי באולימפיאדת ונקובר (2010). אלכסנדרה נשאה את הדגל בטקס הפתיחה של המשחקים. חודש לאחר מכן, באליפות העולם בהחלקה אמנותית על הקרח שנערכה בטורינו, איטליה הם סיימו במקום השישי בניקוד מצטבר של 181.26 נק', שיא אישי ומיקום שיא עבורם.
רומן ואלכסנדרה זרצקי פרשו מהחלקה תחרותית לאחר עונת 2010 עקב סכסוך עם ההתאחדות הישראלית להחלקה על הקרח, והם מתכננים לעבוד כמאמנים.
הערות שוליים

↑  אורן אהרוני, האחים זרצקי פרשו. האבא: "חושש לחייהם", באתר ynet, 20 ביוני 2010
|  משלחת ישראל לאולימפיאדת טורינו (2006)  |
| --- | --- | --- |
|  החלקה אומנותית | אלכסנדרה זרצקי • רומן זרצקי • גלית חייט • סרגיי סחנובסקי |  |
|  סקי אלפיני | מיכאל רנז'ין |  |
|  משלחת ישראל לאולימפיאדת ונקובר (2010)  |
| --- | --- | --- |
|  החלקה אומנותית | אלכסנדרה זרצקי • רומן זרצקי |  |
|  סקי אלפיני | מיכאל רנז'ין |  |
| נושאי דגל ישראל בטקס הפתיחה של המשחקים האולימפיים |
| --- | --- | --- |
| משחקי הקיץ | הלסינקי 1952: אברהם שניאור • מלבורן 1956: יואב רענן • רומא 1960: גדעון אריאל • טוקיו 1964: גדעון אריאל • מקסיקו סיטי 1968: גרשון שפע • מינכן 1972: הנרי הרשקוביץ • מונטריאול 1976: אסתר רוט-שחמורוב • לוס אנג'לס 1984: זהבה שמואלי • סיאול 1988: יצחק יונסי • ברצלונה 1992: אלדד אמיר • אטלנטה 1996: לידיה חטואל-צוקרמן • סידני 2000: רוגל נחום • אתונה 2004: אריק זאבי • בייג'ינג 2008: מיכאל קולגנוב • לונדון 2012: שחר צוברי • ריו דה ז'ניירו 2016: נטע ריבקין • טוקיו 2020: יעקב טומרקין וחנה קנייזבה-מיננקו • פריז 2024: אנדראה מורז ופיטר פלצ'יק |  |
| משחקי החורף | לילהאמר (1994): מיכאל שמרקין • נאגנו (1998): מיכאל שמרקין • סולט לייק סיטי (2002): גלית חייט • טורינו (2006): גלית חייט • ונקובר (2010): אלכסנדרה זרצקי • סוצ'י (2014): ולדיסלב ביקנוב • פיונגצ'אנג (2018): אלכסיי ביצ'נקו • בייג'ינג 2022: יבגני קרסנופולסקי ונועה סולוש |  |
רכס סלווין

| --- | --- |
אין תמונה חופשית
 מידע כללי
 גובה:  435 מ' 
 מדינה:  אוסטרליה 
 מיקום:  קווינסלנד, אוסטרליהאוסטרליה
 קואורדינטות:  21°31′00″S 140°30′00″E﻿ / ﻿21.5167°S 140.5°E﻿ / -21.5167; 140.5
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןרכס סלווין(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןרכס סלווין(למפת קווינסלנד רגילה) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםרכס סלווין(למפת קווינסלנד מוגדלת) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםרכס סלווין
 
רכס סלווין (באנגלית: Selwyn Range) הוא רכס הרים ליד העיר מאונט איסה בצפון מערב קווינסלנד באוסטרליה, המורכב ברובו מסלעי מותמר פרוטרוזואיקונים. הרכס מתנקז בצפון לנהרות "וויליאמס" ו"פולארטון" שעוברים למפרץ קרפנטאריה, ובדרום לנהר "מקינליי" ו"פלגו". האזור מכיל נחושת, זהב, עופרת ואבץ, והוא חשוב לכרייה.
אנשי "קלקדון" הם הבעלים של האדמה. קלקטונגה (הידוע גם בשם Kalkadoon, Kalkadunga, Kalkatungu) היא שפה אבוריג'ינית.
האקלים של הרכס הוא האזור הטרופי, מונסוני אקלים צחיח למחצה, עם גשמים שנתיים בלתי יציבים, בעיקר בקיץ, של 380 מ"מ. שטח הרכס הוא שטח ערבה וצומח בו טריאודיה.
לקריאה נוספת

ג'ונס, MR (2004). (אורכב 15.10.2009 בארכיון Wayback Machine) נופי סחף באזור מרונן, קלונקור - מחוז מקינליי, קווינסלנד. (אורכב 15.10.2009 בארכיון Wayback Machine) CRC LEME דוח קבצים פתוח 129 (תקציר) (אורכב 15.10.2009 בארכיון Wayback Machine)
רוברטסון, IDM; & לי שו. (2003). פיקדון אלואיז קו-או, מחוז קלונקורי, קווינסלנד. CRC LEME.
מצב הסביבה קווינסלנד 1999 - מים פנימיים
ערך זה הוא קצרמרבנושא הרים ובנושא אוסטרליה. אתם מוזמנים לתרום לוויקיפדיה ו.
רומניה באירוויזיון לרוקדים צעירים

| --- | --- |
 מדינה:  רומניה רומניה
 רשת שידור:  TVR
 השתתפות ראשונה:  הולנד אמסטרדם, 2003
 זכיות:  0
 השתתפויות:  2 (2 גמר)
 היעדרויות:  0
 אירוח האירוויזיון:  לא אירחה
 השתתפות אחרונה:  פולין ורשה, 2005
 
רומניה נטלה חלק באירוויזיון לרוקדים צעירים פעמיים בלבד, ב-2003 וב-2005.
הרקדנים והריקודים שייצגו את רומניה באירוויזיון לרוקדים צעירים

| שנה | אמן | ריקוד | כוריאגרף | חצי גמר | גמר |
| --- | --- | --- | --- | --- | --- |
| 2003 | עובדיהו מתאי לאנצ'ו | "Swan Lake" | מ. פטיפה | - | - |
| 2005 | רוברט סטפאן אנצ'ה | "Variation of "Le Corsaire" | מ. פטיפה | - | - |
ראו גם

האירוויזיון לרוקדים צעירים
רומניה באירוויזיון
ריק רובין

| --- | --- |

 לידה:  10 במרץ 1963 (בן 61) לידו ביץ', ארצות הברית 
 שם לידה:  Frederick Jay Rubin 
 מוקד פעילות:  ארצות הברית 
 תקופת הפעילות:  מ-1982 
 מקום לימודים:  אוניברסיטת ניו יורק, תיכון לונג ביץ' 
 סוגה:  רוק, הבי מטאל, מוזיקת היפ הופ, קאנטרי 
 שפה מועדפת:  אנגלית 
 כלי נגינה:  גיטרה, פסנתר, דוגם צלילים 
 חברת תקליטים:  דאף ג'אם, האחים וורנר רקורדס, קולומביה רקורדס, אמריקן רקורדינגס, אפיק רקורדס 
 פרופיל ב-IMDb
 
פרדריק ג'יי "ריק" רובין (באנגלית: Frederick Jay "Rick" Rubin; נולד ב-10 במרץ 1963 בניו יורק) הוא מפיק מוזיקלי יהודי-אמריקאי, שחתום על הפקת אלבומים רבים וחשובים.
קריירה

רבים מהאלבומים שהפיק רובין, בין השאר עבור טום פטי, ג'וני קאש, רד הוט צ'ילי פפרז, לינקין פארק, סיסטם אוף אה דאון, בלאק סבאת', AC/DC, שריל קרואו, אודיוסלייב, שאקירה, אדל ומיק ג'אגר, דה מארס ולטה - זכו להצלחה מסחרית כמו גם לאהדת מבקרי המוזיקה. רובין מתייחד כמפיק בזכות מגוון הסגנונות המוזיקליים השונים שבהם הוא עוסק, מת'ראש מטאל כמו מטאליקה וסלייר, עד הפופ של ג'סטין טימברלייק.
רובין ייסד את חברת התקליטים דאף ג'אם, ולאחר מכן ביחד עם שותפו החדש ראסל סימונס, שיחק תפקיד חשוב בפריצת הראפ וההיפ הופ לזרם המרכזי, בדמותם של אמנים כ-RUN-D.M.C, אל אל קול ג'יי, הביסטי בויז ופאבליק אנמי. במספר הזדמנויות הוא יזם בעצמו פרויקטים, כמו ה"הקלטות האמריקאיות" של קאש באחרית ימיו והאלבום האחרון של ניל דאימונד.
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גראמי | הקלטת ספר האודיו, הקריינות וסיפור הסיפורים הטובים ביותר | The Creative Act: A Way of Being | מועמדות |  |
הערות שוליים

↑  2024 GRAMMY Nominations: See The Full Winners & Nominees List | GRAMMY.com, grammy.com
| 0 | 1 | 2 |
| --- | --- | --- |
| הקודם: 2006: סטיב ליליוויט 2008: מארק רונסון | פרס גראמי למפיק השנה, לא קלאסי   2007: ריק רובין 2009: ריק רובין  | הבא: 2008: מארק רונסון 2010: ברנדן אובראיין |
| --- | --- |
בקרת זהויות :  NLI: 987012329656205171  BIBSYS: 90167598  BNE: XX1546174  GND: 134503562  ISNI: 0000 0000 8403 4216  LCCN: n93075739  MusicBrainz: 07aebfa0-55d6-47e0-a284-12330e3eae0d  NKC: osd2009549353  Trove: 1453814  VIAF: 100245607   WorldCat (עם VIAF): 100245607 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
רומניה במשחקים הפאראלימפיים

רומניה השתתפה לראשונה במשחקים הפאראלימפיים בהיידלברג (1972), ולאחר מכן נעדרה עד המשחקים הפאראלימפיים אטלנטה (1996) ומאז משתתפת במשחקים דרך קבע. במשחקי החורף החלה רומניה להשתתף החל מהמשחקים הפאראלימפיים ונקובר (2010).
הספורטאי הבולט בתולדות המשלחת הרומנית, הוא רוכב האופניים אדוארד נובאק, שזכה במדליית כסף ראשונה במשחקים הפאראלימפיים בייג'ינג (2008) וזכה בשלוש מדליות נוספות בהמשך: זהב וכסף במשחקים הפאראלימפיים לונדון (2012) ומדליית כסף נוספת במשחקים הפאראלימפיים טוקיו (2020). הג'ודוקא אלכס בולוגה זכה בשתי מדליות כסף.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים היידלברג (1972): 0
המשחקים הפאראלימפיים אטלנטה (1996): 0
המשחקים הפאראלימפיים סידני (2000): 0
המשחקים הפאראלימפיים אתונה (2004): 0
| המשחקים הפאראלימפיים בייג'ינג (2008) | 0 | 1 | 0 | 1 |
| המשחקים הפאראלימפיים לונדון (2012) | 1 | 1 | 0 | 2 |
| המשחקים הפאראלימפיים ריו דה ז'ניירו (2016) | 0 | 0 | 1 | 1 |
| המשחקים הפאראלימפיים טוקיו (2020) | 0 | 1 | 1 | 2 |
| סה"כ | 1 | 3 | 2 | 6 |
ראו גם

רומניה במשחקים האולימפיים
רומניה במשחקים האולימפיים לנוער
רועי שיינדורף

| --- | --- |

 לידה:  אוגוסט 1973 (בן 51) קריית ביאליק, ישראל 
 מדינה:  ישראל 
 השכלה:  אוניברסיטת תל אביב, אוניברסיטת ניו יורק
 תפקידים בולטים:  משנה ליועץ המשפטי לממשלה, מנהל המחלקה לתפקידים מיוחדים (בין-לאומי) בפרקליטות המדינה
 
רועי שיינדורף (נולד באוגוסט 1973) הוא דוקטור למשפטים, אשר כיהן בין השנים 2013–2022 כמשנה ליועץ המשפטי לממשלה (משפט בין-לאומי).
ביוגרפיה

שיינדורף נולד בקריית ביאליק. הוא בעל תואר ראשון ושני למשפטים וכלכלה מאוניברסיטת תל אביב ותואר דוקטור למשפטים מטעם אוניברסיטת ניו יורק. שיינדורף חבר בלשכת עורכי הדין של ישראל ובלשכת עורכי הדין של ניו יורק.
ביוגרפיה > שירות צבאי

בין השנים 1995–2001 שירת בצה"ל במחלקת הדין הבין-לאומי בפרקליטות הצבאית. שיינדורף ייעץ בנושאים שונים בתחום הלחימה בטרור, מערכת המשפט ביהודה ושומרון, מקרקעין ובסוגיות מסווגות שונות בתחום המשפט הבין-לאומי. בין היתר, השתתף בפיתוח המסגרת המשפטית המסדירה את נושא הסיכולים הממוקדים.
בנוסף, שימש כיועץ משפטי למשלחות ישראליות למשא ומתן מול הפלסטינים, סוריה, לבנון, וירדן, השתתף בוועידת השלום ישראל-סוריה בשנת 2000 (ועידת שפרדסטאון), וכן השתתף במשלחת הישראלית למשא ומתן בנושא הקמת בית הדין הפלילי הבינלאומי.
ביוגרפיה > במגזר הפרטי

בין השנים 2004–2010 שהה בניו יורק. הוא למד לימודי דוקטורט ובמקביל עבד במשרד עורכי דין בניו יורק. במסגרת עבודתו שם ייצג מדינות וחברות בין-לאומיות בבוררויות ובהליכים אזרחיים בפני ערכאות שונות, וכן טיפל במספר חקירות פנימיות של עבירות צווארון לבן.
ביוגרפיה > הקמת המחלקה לתפקידים מיוחדים (בין-לאומי) בפרקליטות המדינה

בשנת 2010, בעקבות פרסומו של דו"ח גולדסטון, הקים שיינדורף את המחלקה לתפקידים מיוחדים (בין-לאומי) בפרקליטות המדינה, ועמד בראשה. מחלקה זו הייתה אחראית לייצוג וייעוץ למדינה ולבעלי תפקידים בה במסגרת הליכים אזרחיים ופליליים שהתנהלו מולם במדינות זרות ובבתי דין בין-לאומיים. במסגרת תפקידו זה היה אחראי גם על ייעוץ בנושאים הקשורים להליכים שהתקיימו בפני מנגנונים משפטיים נוספים כגון מנגנוני בדיקה של האו"ם.
ביוגרפיה > משנה ליועץ המשפטי לממשלה (משפט בין-לאומי)

באוקטובר 2013 מונה כמשנה ליועץ המשפטי לממשלה לענייני המשפט הבין-לאומי. בתפקידו זה, הוביל שינויים בטיפול בתחום המשפט הבין-לאומי במשרד המשפטים בהם העברו המחלקה לתפקידים מיוחדים (בין-לאומי) בפרקליטות המדינה למערך ייעוץ וחקיקה תחת היועץ המשפטי לממשלה, ובכך אוחדו את כלל היחידות העוסקות במשפט בין-לאומי במשרד המשפטים ליחידה אחת.
כמשנה ליועץ המשפטי לממשלה, מייעץ שיינדורף לממשלה ולדרג המדיני הבכיר בנושאים בעלי היבטים בין-לאומיים, ובכללם ההליכים בבית הדין הפלילי הבינלאומי בהאג, הליכים אזרחיים ופליליים המתנהלים נגד בכירים ישראלים במדינות זרות, בוררויות כלכליות ועסקאות רכש גדולות, וסוגיות מתחום זכויות האדם. שיינדורף מעניק ייעוץ לדרג המדיני בנושאים ביטחוניים ומדיניים רגישים. הוא הקים יחידה ייעודית המתמחה בדיני מלחמה ובאמצעותה ליווה את הטיפול בסוגיות משפטיות אשר עלו במסגרת פעולות ומבצעים צבאיים, בהם "צוק איתן" ו"שומר החומות".
עוד במסגרת תפקידו, שיינדורף מלווה את הצטרפותה של מדינת ישראל לאמנות והסכמים שונים. בין היתר, בשנים 2020–2021 ליווה את כריתת הסכמי רכישת החיסונים נגד נגיף הקורונה. בשנת 2020 היה מעורב בגיבוש "הסכמי אברהם". בשנת 2021 קידם את הצטרפותה של מדינת ישראל לאמנת איסטנבול למניעה ומאבק באלימות כלפי נשים ואלימות במשפחה.
בדצמבר 2021 נכלל שיינדורף ברשימת המועמדים של שר המשפטים לתפקיד היועץ המשפטי לממשלה.
בפברואר 2022 הומלץ, יחד עם עו"ד גלי בהרב-מיארה ועו"ד איתי אופיר, על ידי הוועדה המקצועית-ציבורית לאיתור מועמדים לתפקיד היועץ המשפטי לממשלה כאחד משלושת המועמדים לתפקיד.
בסוף יוני 2022 סיים שיינדורף את תפקידו, ובהמשך הצטרף כשותף למשרד הרצוג, פוקס, נאמן ושות'.
מפרסומיו

"תפקידו של היועץ המשפטי לממשלה במשא ומתן לשלום בין ישראל ומצרים" שורשים במשפט 303 (דינה זילבר עורכת, 2020), הוצאת נבו.
רועי שיינדורף וערן שמיר בורר, "(העדר) התחולה של דיני התפיסה הלוחמתית באשר לרצועת עזה", עיוני משפט מג 403 (2020).
Roy S. Schondorf, Israel’s perspective on Key Legal and Practical Issues Concerning the Application of International Law to Cyber Operations, INTERNATIONAL LAW STUDIES, v. 97, 395-406 (2021)
Roy S. Schondorf, The Targeted Killings Judgment: A Preliminary Assessment, 5(2) J. INT’L CRIM. JUSTICE 301 (May 2007)
Roy S. Schondorf, Extra-State Armed Conflicts: Is There A Need for A New Legal Regime?, 37(1) N.Y.U. J. INT’L L. & POL. 1 (2004)
הערות שוליים

↑  אישור מינוי משנה ליועץ המשפטי לממשלה (משפט בינלאומי) במשרד המשפטים באתר משרד ראש הממשלה
| --- | --- |
בקרת זהויות :  NLI: 987007378250405171  VIAF: 106151963601800310160   WorldCat (עם VIAF): 106151963601800310160
ריקארדו אנטוניאצי

| --- | --- |
אין תמונה חופשית
 לידה:  19 בדצמבר 1853 קרמונה, האימפריה האוסטרית 
 פטירה:  10 בנובמבר 1912 (בגיל 58) מילאנו, ממלכת איטליה 
 מדינה:  ממלכת איטליה 
 
ריקארדו אנטוניאצי (באיטלקית: Riccardo Antoniazzi;‏ 19 בדצמבר 1853 - 10 בנובמבר 1912), היה בונה כלי קשת איטלקי.
ביוגרפיה

ריקארדו אנטוניאצי נולד בקרמונה ולמד את תורת בניית כלי הקשת אצל אביו, גאטנו אנטוניאצי. הוא היה המוכשר והמתמיד ביותר במשפחתו, אך ליאנדרו ביזיאק העיב עליו במידה רבה ועקב כך לא חתם על רבים מכלי הנגינה, שיצר בתקופתו הטובה ביותר. את שנות עבודתו והכלים שיצר בהן אפשר לחלק לשלוש תקופות: משנות חניכותו וראשית התפתחותו עד שנת 1887-88 בערך, תקופה שבמהלכה בנה כלים דומים לאלה של אביו; התקופה הטובה ביותר שלו, שנמשכה עד סביבות 1904, כאשר פיתח לו סגנון משלו ועבד בראש ובראשונה אצל ליאנדרו ביזיאק; והתקופה שמשנת 1904 ואילך, כאשר עבד בפירמה מונצינו ובניו ובנה כלי נגינה יפים, אך מוקפדים פחות, בייחוד במה שנוגע ללכה. מבין הכלים שבנה במשך חייו, אלה הם הנודעים ביותר בימינו. ריקארדו אנטוניאצי העמיד מספר רב של תלמידים וממשיכי דרכו.
ריקארדו אנטוניאצי השתמש במגוון דגמים, והלכה שלו הייתה צהובה-כתומה או, לפעמים, אדומה כהה. הוא ידוע בשימוש בארבע תוויות שונות, בתקופת עבודתו אצל מונציני השתמש בתו מסחרי, שכלל את ראשי התיבות שלו, A.R, בתוך מעגל כפול שבראשו צלב. התו המסחרי הזה מיוחס לעיתים קרובות לרומיאו אנטוניאצי, אך נראה שהוא מעולם לא השתמש בו.
ריקארדו אנטוניאצי מת במילאנו.
מקור

אריק בלוט, "אנטוניאצי" במילון גרוב למוזיקה ומוזיקאים אונליין
לקריאה נוספת

La Liuteria Italiana / Italian Violin Making in the 1800s and 1900s - Umberto Azzolina
I Maestri Del Novicento - Carlo Vettori
La Liuteria Lombarda del '900 - Roberto Codazzi, Cinzia Manfredini 2002
Dictionary of 20th Century Italian Violin Makers - Marlin Brinser 1978
Vannes, Rene (1985) [1951]. Dictionnaire Universel del Luthiers (vol.3). Bruxelles: Les Amis de la musique. OCLC 53749830.
William, Henley (1969). Universal Dictionary of Violin & Bow Makers. Brighton; England: Amati. ISBN 0901424005.
Walter Hamma, Meister Italienischer Geigenbaukunst, Wilhelmshaven 1993, ISBN 3-7959-0537-0
Liuteria Parmense
קרלוס לופז

קרלוס אלברטו דה סוסה לופז (בפורטוגזית: Carlos Alberto de Sousa Lopes; נולד 18 בפברואר 1947) הוא אתלט עבר פורטוגלי. אלוף אולימפי (לוס אנג'לס 1984), שיאן עולם (1988-1985) ושיאן אולימפי (2008-1984) בריצת מרתון, סגן אלוף אולימפי (מונטריאול 1976) בריצת 10,000 מטר ושלוש פעמים אלוף עולם במרוצי שדה (1976, 1984 ו-1985). אלוף מרתון רוטרדם (1985). אלוף האולימפי המבוגר ביותר שזכה במרתון אולימפי.